ΠΡΟΤΑΣΗ ΤΗΣ ΕΠΙΤΡΟΠΗΣ σχετικά με τον καθορισμό των τιμών των γεωργικών προϊόντων - ΤΟΜΟΣ III Νομοθετικές πράξεις - Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 3072/95 σχετικά με την κοινή οργάνωση αγοράς του ρυζιού

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,

την πρόταση της Επιτροπής [1],

[1] ΕΕ C

τη γνώμη του Ευρωπαϊκού Κοινοβουλίου [2],

[2] ΕΕ C

τη γνώμη της Οικονομικής και Κοινωνικής Επιτροπής [3],

[3] ΕΕ C

Εκτιμώντας τα εξής:

(1) Το άρθρο 3 παράγραφος 2 του κανονισμού (ΕΚ) αριθ. 3072/95 του Συμβουλίου [4], όπως τροποποιήθηκε τελευταία από τον κανονισμό (ΕΚ) αριθ. 2072/98 [5], προβλέπει ότι η τιμή παρέμβασης αποτελεί αντικείμενο μηνιαίων προσαυξήσεων. Ο μηχανισμός αυτός έχει ως στόχο να ληφθούν υπόψη, έως ένα βαθμό, τα έξοδα εναποθήκευσης και τόκων για την αποθεματοποίηση ρυζιού στην Κοινότητα, καθώς και η ανάγκη διάθεσης των αποθεμάτων ανάλογα με τις ανάγκες της αγοράς. Σύμφωνα με την προσέγγιση που έχει υιοθετηθεί κατά τη μεταρρύθμιση των κοινών οργανώσεων αγοράς στο πλαίσιο του Προγράμματος Δράσης 2000 και για να καταστεί δυνατό στους παραγωγούς να προγραμματίσουν την παραγωγή τους επί περισσότερα έτη, πρέπει να καθοριστεί ο αριθμός και το ποσό των μηνιαίων προσαυξήσεων χωρίς χρονικό περιορισμό, χωρίς ωστόσο αυτό να προδικάζει ότι δεν θα πραγματοποιούνται οι αναθεωρήσεις οι οποίες θα δικαιολογούνται στο μέλλον. Λαμβανομένης κυρίως υπόψη της σταθερότητας των τιμών και των επιτοκίων, δικαιολογείται να διατηρηθεί το ισχύον ποσό των προσαυξήσεων.

[4] ΕΕ L 329 της 30.12.1995, σ. 18.

[5] ΕΕ L 265 της 30.9.1998, σ. 4.

(2) Πρέπει, με την ευκαιρία της παρούσας τροποποίησης του κανονισμού (ΕΚ) αριθ. 3072/95, με σκοπό την απλούστευση και τη νομοθετική σαφήνεια, να καταργηθούν παλαιές διατάξεις που δεν είναι επίκαιρες.

(3) Προκειμένου να τηρηθούν, εξάλλου, οι διατάξεις που έχουν θεσπιστεί από το Συμβούλιο στον τομέα της επιτροπολογίας, πρέπει να τροποποιηθούν οι αντίστοιχες διατάξεις του κανονισμού (ΕΚ) αριθ. 3072/95. Δεδομένου ότι τα αναγκαία μέτρα για τη θέση σε εφαρμογή του παρόντος κανονισμού είναι μέτρα διαχείρισης κατά την έννοια του άρθρου 2 της απόφασης 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [6], θα πρέπει τα μέτρα αυτά να θεσπίζονται με τη διαδικασία της επιτροπής διαχείρισης που προβλέπεται από το άρθρο 4 της εν λόγω απόφασης,

[6] ΕΕ L 184 της 17.7.1999, σ. 23.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

’ρθρο 1

Ο κανονισμός (ΕΚ) αριθ. 3072/95 τροποποιείται ως εξής:

1. Στο άρθρο 3, η παράγραφος 2 αντικαθίσταται ως εξής:

«2. Η τιμή παρέμβασης αποτελεί αντικείμενο μηναίων προσαυξήσεων κατά τη διάρκεια καθενός εκ των τεσσάρων μηνών που προβλέπονται στο άρθρο 4 παράγραφος 1. Η τιμή που λαμβάνεται κατ'αυτόν τον τρόπο για το μήνα Ιούλιο ισχύει μέχρι την 31η Αυγούστου.

Από την περίοδο εμπορίας 2000/2001, το ποσό κάθε μιας των μηνιαίων προσαυξήσεων είναι ίσο με 2 EUR/t.»

2. Καταργείται το άρθρο 20.

3. Το άρθρο 22 αντικαθίσταται ως εξής:

«’ρθρο 22

1. Η Επιτροπή επικουρείται από την Επιτροπή Διαχείρισης Σιτηρών που συστάθηκε βάσει του άρθρου 23 του κανονισμού (ΕΟΚ) αριθ. 1766/92 του Συμβουλίου περί κοινής οργανώσεως αγοράς στον τομέα των σιτηρών.

2. 1/4ταν γίνεται παραπομπή στην παρούσα παράγραφο, εφαρμόζεται η διαδικασία της επιτροπής διαχείρισης που προβλέπεται στο άρθρο 4 της απόφασης 1999/468/ΕΚ, με την επιφύλαξη των διατάξεων του άρθρου 7, παράγραφος 3 της εν λόγω απόφασης.

3. Το χρονικό διάστημα που προβλέπεται στο άρθρο 4, παράγραφος 3 της απόφασης 1999/468/ΕΚ καθορίζεται σε ένα μήνα.»

’ρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος